Waititi RawiriRAWIRI WAITITI (Co-Leader—Te Paati Māori) (remote): Auē kua moata kē taku karanga. Kia ora tātou. Kia ora tātou i tēnei rā. Tēnā tātou i a tātou e whakawhāiti nei i tēnei ahiahi. Tēnei tātou i ō tātou tini mate ngā mate huhua o te wā ngā mate kei runga o Te Arawa waka i tēnei wā ngā mate kei runga o Mātaatua o Te Waiariki whānui ki tērā kuia ki runga o Ruatāhuna arā ki a Hokimoana rātou haere haere whatungaro atu rā. Hoki mai rā ki a tātou ngā mahuetanga iho ngā toenga iho e hika mā tēnā koutou. Ngā pakeke ki te iwi ki ngā mokopuna kua tae ki Pāremata ngā mihi nui. Aroha mai ki tēnei kua rāhuitia ki te kāinga ko te mea kua pā te ngāngara taikuhu kaihuna nei ki āku tamariki. Nō reira aroha mai kāore e taea ki tō koutou pōwhiri i tēnei rā me te hākari anō ki tō koutou taha engari anei rā te mihi atu rā ki a koutou.Ngā uri o Tama-te-Kapua kua tātou tēnei. Ko tātou tēnā o ngā uri o Tama-te-Kapua arā i ū mai ki Whangaparāoa arā ki te take o Tihirau kātahi anō ki roto o Maketū ā tae ake rā ki ngā tōpito katoa o tēnei motu. No reira ko Tama-te-Kapua ko Tawaki- moe-tahanga ko Uenuku mai i Rarotonga anā ko Rangitihi. Rangitihi upoko whakahirahira. Nō Rangitihi te upoko i takaia ki te akatea. Ehara mā te Aitanga a Tiki. Nei rā te mihi atu rā ki a koutou e ngā whanaunga anei rā tō koutou mokopuna e mihi nei. Nā reira e ngā karangaranga hapū kei a koutou nā koutou te rangi nei. Ngāti Hinehua Ngāti Hinerangi Ngāti Ihu Ngāti Mahi Ngāti Whareiti Ngāti Tionga Ngāti Tutangata tēnā koutou tēnā koutou.Kua kōrerohia te nuinga o ngā kōrero a wētahi kei roto i te Whare i tēnei rā engari kei te mihi atu rā ki a koutou ā i whakamanahia hei tēnei kaupapa ka aroha nei koutou e whai. He aha ngā hua ka puta kāore anō kia whai ki ngā whakatipuranga o Rangitihi te tipu mātoro ki runga i tōna ake whenua kia pūāwai anō te reo o Rangitihi kia tarea anō ki te whakarite rautaki mō te tiaki i te taiao me te whakahoki i ngā ingoa tūturu o ngā wāhi katoa o Rangitihi kia whai oranga te iwi i roto i te mātauranga i te ōhanga i te hauora āhuatanga toko te ora me wēra atu āhuatanga katoa. Ko te whakahokitanga mai o ngā awa ngā whenua rotarota ngā roto ngā wāhi kōreporepo ngā ahi tipua ngā ngāwhā nā te mea he wāhi mōmona i ngā rawa i ngā kai i rongoā Māori i te mahana mō te iwi.Arā inā te kōrero ka tiki ake au i ngā kōrero a te waka te waiata Ka Eke ki Wairaka"—kāti au ki taku whenua tipu. Ki te wai koropupū e heria mai nei i Hawaiki rā anō e Ngātoroirangi me ōna tuahine a Te Hoata a Te Pupu e hū rā i Tongariro ka mahana i taku kiri. Ka roa a Rangitihi āmiomio haere ana pērā anō i te āmiomio o tā tātou tīpuna a Tama-te-Kapua i te korokoro o Te Parata. Ko tā Rangitihi ko te korokoro o te Kāwana. Te Kāwana apo whenua arā 240000 heketea. He Kāwana apo kāinga nā te kanukanu o ngā kāinga o Rangitihi i roto i ngā tau maha. He Kāwana apo tangata nā te kore mahi ā me te hunga i mate i ngā Pakanga o Aotearoa me ngā Pakanga o Te Ao. He Kāwana apo tikanga te mimiti haere o tō tātou reo ngā tikanga me ngā kōrero. Ahakoa kāore e whakahokia mai te katoa i te tīmata he tīmatatanga noa iho tēnei. Me waiho ake ngā mokopuna te 99 ōrau e toe ana e pakangatia ana.Nā reira e hika mā kua pakupaku te wāhanga ki a au engari koia hoki te kā te pai o te kaupapa e herea ai e Te Paati Māori. Me whai wāhi ngā iwi katoa ki te relativity pērā anō i a Kai Tahu me Waikato. Ā me te Waitangi Tribunal hoki. Me whakamahia ngā tohutohu a te taraipiunara ā ngā tohutohu i tohungia ki te Minita ā me whakamanahia. Ā me whakakorengia anō hoki ngā full and final settlements me ngā large natural groupings kia tarea anō hoki ngā hapū te whai waiho ki roto i te āhuatanga nei. Ā me te whakahoki atu i ngā whenua o Te Papa Atawhai ki a Mana Whenua.Nā reira e hika kua pau te wāhanga mā Te Paati Māori. Ka mihi nui ki a koutou e ngā kaiārahi o tēnei kerēme ki Leith Cathy Merepeka Tia Melanie Taichi Donna koutou rā ngā mihi nui ki a koutou.[Oh my call has come early. Greetings everyone. Greetings everyone on this day. Greetings everyone as we gather together this afternoon. We mourn the many deaths the innumerable deaths of the Te Arawa peoples of Mātaatua as well of the wider Te Waiariki to the female elder of Ruatāhuna Hokimoana. May they rest in peace. Turning to us to those left behind to those remaining greetings to you all. To the elders to the tribe to the grandchildren who have come to Parliament I acknowledge you. My apologies for being in isolation at home due to my children being affected by this stealthy beast COVID-19. So my apologies for not being able to be by your side for the pōwhiri and the feast but none the less this is my acknowledgment to you.To the descendants of Tama-te-Kapua I am one of you. We are the descendants of Tama-te-Kapua who landed at Whangaparāoa—that is at the foot of Tihirau—landing then at Maketū and then spreading out to all corners of this land. So it was Tama-te-Kapua then Tawaki-moe-tahanga then Uenuku from Rarotonga and Rangitihi. Rangitihi of the proud and lofty brow. Rangitihi whose head was bound up with bushvines. That is not for a mere mortal. This is my greeting to you my relations. This is your grandchild who greets you. Therefore to the many groups of subtribes this is your day. Ngāti Hinehua Ngāti Hinerangi Ngāti Ihu Ngāti Mahi Ngāti Whareiti Ngāti Tionga Ngāti Tutangata greetings to you all.Most of what needs to be said has been said by others today in the House but I wish to acknowledge you and to enable this issue that you are wanting to pursue. What will be the fruits not yet obtained by the generations of Rangitihi on their own land so that the language of Rangitihi can flourish so that they can create strategies for care of the environment and return original names to all the places of Rangitihi so that the tribe can benefit from traditional knowledge from economic control from health from social support and many other things? The return of the rivers of the wild areas the lakes the marshes the geothermal areas and hot springs is because this is a fertile place full of resources such as food traditional medicines—a source of warmth for the tribe.Then there is the story of the waka the song "Ka Eke ki Wairaka" with the line—but now I go back to my own country. The story of the hot springs brought from Hawaiki by Ngātoroirangi and his sisters Te Hoata and Te Pupu so that Tongariro could erupt and warm my skin. It has been a long time that Rangitihi has been spun round and round just like our ancestor Tama-te-Kapua was in the throat of the whirlpool of Parata. According to Rangitihi it is the throat of the Government—the Government who grasps land 240000 hectares of it. The Government that appropriates villages shown by the dilapidation of the villages of Rangitihi over many years. A Government that exploits people through lack of work and those that died in the New Zealand Wars and the World Wars. A Government that destroys customary practices the loss of our language practices and stories. Although not everything has been returned it is a beginning—it is just a beginning. Let the remaining 99 percent be left for the future generations to fight for.Therefore there is little time left for me but this is the point the good thing about the policy which the Māori Party supports. All tribes should be able to achieve relativity like Kai Tahu and Waikato. And to the Waitangi Tribunal as well. We should enforce all the tribunal's recommendations made to the Minister; they should be validated. We should abandon the concept of full and final settlements and large natural groupings so that hapū can participate in the process. Furthermore all Department of Conservation land should be returned to those with traditional authority over that land.Well then the Māori Party's time is up. Thank you to all the leaders in this claim to Leith Cathy Merepeka Tia Melanie Taichi Donna to all of you an immense thankyou. Be well one and all.]"